o
Olen Rory Kaye.
Olemme Taivas TV7 -kanavan studiolla.
Taustalla soi musiikki.
Tämä on erityinen TV-kanava, sillä täällä ei vain tehdä ohjelmia.
Tämän ohjelman ohjaaja, Markku, on ylistyksenjohtaja.
Hän soittaa taustalla.
Hän haluaa, että Jumalan läsnäolo tulee kaikkiin tilanteisiin.
Aloitamme ohjelman hieman totutusta poiketen.
Raamatussa puhutaan kielilläpuhumisen lahjasta.
Paavali kehottaa laulamaan ja rukoilemaan kielillä.
Hän kehottaa rukoilemaan myös järjellisesti.
Ef. 6:18:ssa hän käskee rukoilemaan hengessä joka hetki.
Kol. 3:16:ssa sanotaan, että pitää laulaa hengellisillä lauluilla -
toisillemme ja Jumalalle.
Laulan nyt Hengessä. Markku soittaa.
Ylistä kanssamme.
Kiitos, Markku.
Aina ei ole pianomusiikkia taustalla, kun haluaa ylistää.
Meidät on kutsuttu viettämään aikaa Jumalan yhteydessä.
Mikään ei anna sellaista rauhaa kuin Jumalan edessä oleminen.
Jumalan valtakunta on taivaassa. Me olemme maan päällä.
Kun meistä tulee uusia luomuksia ja kun Pyhä Henki tulee meihin, -
meillä on suora pääsy Jumalan valtaistuinsaliin.
Vanhassa testamentissa pappi toimitti eläinuhrit, -
kastautui vedessä, puki papin vaatteet ja meni pyhäkköön.
Pyhäkössä oli kolme esinettä.
Näkyleipäpöytä edusti Jumalan Sanaa.
Menora, seitsenhaarainen lamppu valaisi huonetta.
Kaikkeinpyhimmän edessä oli suitsutusalttari.
Kirjoituksista käy ilmi, että me olemme valo.
Meidät on kutsuttu antamaan valomme loistaa, -
jotta ihmiset näkevät hyvät tekomme ja kiittävät Jumalaa.
Kun etsimme Jumalan viisautta, tuomme valoa, -
joka merkitsee sitä, että meistä tulee Jumalan temppeleitä.
Meistä tulee pyhää papistoa.
Jumala ei ole kutsunut papeiksi vain Aaronin jälkeläisiä.
Jeesuksen kautta meidät kaikki on kutsuttu pyhäksi papistoksi.
Kun saamme Pyhän Hengen, Hän kutsuu meitä päivittäin, -
kuten Room. 12:1:ssä ja Hepr. 12:1:ssä sanotaan.
Meidän on annettava itsemme päivittäin pyhäksi uhriksi Herralle
On annettava itsensä eläväksi uhriksi joka päivä.
Jeesuksesta tuli uhri edestämme.
Luetaan Room. 12:1-2.
Tämä on järjellinen jumalanpalveluksemme.
Jos miettii, miten Jeesus on kärsinyt puolestamme, -
meidän on taivuttava Jumalan tahtoon kaikessa joka päivä.
"Jumalan armahtavaan laupeuteen vedoten kehotan teitä, veljet:" -
"Antakaa ruumiinne eläväksi, Jumalalle mieluisaksi uhriksi."
"Näin te palvelette Jumalaa järjellisellä tavalla."
Sitten Paavali kertoo, miten voimme tulla enemmän Jeesuksen kaltaiseksi
Jumala haluaa auttaa meitä tulemaan Jeesuksen kaltaisiksi -
Hengen hedelmissä ja lahjoissa, sillä Jeesus oli täydellinen.
Luetaan jae 2.
"Älkää mukautuko tämän maailman menoon," -
"vaan muuttukaa, uudistukaa mieleltänne," -
"niin että osaatte arvioida, mikä on Jumalan tahto."
Jumala haluaa auttaa meitä tuntemaan Hänen tahtonsa.
Lupasin kertoa, miten voimme tietää Jumalan tahdon.
Avataan yhdessä Jaak. 3:17.
Jaakob oli Jeesuksen nuorempi velipuoli.
Hän toimi Jerusalemin kirkon johtajana, -
sen jälkeen kun Pietari lähti lähetysmatkoille.
Jaak. 3:17
Jumala puhuu kanssamme vain viisaudella ylhäältä.
Jos kuulemme jotakin, mikä on Raamatun vastaista, -
se ei ole Jumalasta. Sitä pitää vastustaa.
Ellet pysty siihen itse, pyydä jotakuta rukoilemaan puolestasi.
Pyydä vapautusta ja vastusta sitä.
Luetaan Jaak. 3:17.
"Ylhäältä tuleva viisaus on puhdasta ja pyhää."
"Se on rauhaisaa, lempeää ja sopuisaa."
Se on joustavaa.
Jos koet keskustelussa olevasi vahvasti oikeassa, -
viisaus on sopuisaa ja periksi antavaa.
Anna muiden puhua ja tuoda ilmi ajatuksiaan.
Pyhän Hengen lempeydessä, puhtaudessa ja rauhassa -
voit ilmaista, mikä on mielestäsi oikein.
"Se on täynnä armahtavaisuutta ja hyviä hedelmiä," -
"se on tasapuolista ja teeskentelemätöntä."
Jumala ei sano, että voimme tehdä syntiä tämän kerran.
Se ei ole Pyhän Hengen puhetta.
Jumala ei ole tekopyhä.
Olemme puhuneet Hengen lahjoista ja viisaudesta.
Jaak. 1:5:ssä kehotetaan pyytämään viisautta Jumalalta.
Hän antaa sitä, jos emme epäile.
Se tulee sanoina tai kirjoituksena sydämeen.
Kirjoituksissa sanotaan, että Pyhä Henki kirjoittaa asioita sydämeemme
Olen kokenut sitä monta kertaa.
Joskus vain tiedän, että jokin asia on oikein.
Kol. 3:15:ssa sanotaan: "Vallitkoon sydämissänne Kristuksen rauha."
Jos jokin on Jumalasta, sydämessä vallitsee rauha.
Luetaan tuo kohta yhdessä.
Aloitetaan Kol. 3:14:stä.
Paavali puhuu kristityn elämän tärkeimmistä asioista.
Hän sanoo Kol. 3:14:ssä: -
"Pukeutukaa rakkauteen, mikä on täydellisyyden side."
Jos vaellamme rakkaudessa, vaellamme täydellisyydessä.
"Vallitkoon sydämissänne Kristuksen rauha," -
"johon teidät on yhden ja saman ruumiin jäseninä kutsuttu."
Meitä ei ole kutsuttu riitelemään vaan rakentamaan rauhaa.
"Olkaa myös kiitollisia."
Kun kiitän Jumalaa vaikeuksienkin keskellä, -
Hän kääntää asiat parhain päin.
Tunsin Corrie ten Boomin, joka on jo Herran luona.
Corrie oli keskitysleirillä toisen maailmansodan aikana.
Hän oli piilotellut perheensä kanssa juutalaisia.
Hän oli parakissa, jossa kirput ja taudit vaivasivat.
Vartijat eivät halunneet mennä sinne.
Corrie kysyi: "Miten voisin olla kiitollinen tästä?"
Sisko sanoi: "Kirppujen ansiosta saamme palvoa vapaasti."
Joka tilanteesta löytyy jotakin kiitettävää.
Kun vihollinen hyökkää, -
voimme olla kiitollisia siitä, että meillä on valta.
Jeesus ajoi pois sokeuden hengen ja kuuromykän hengen.
Studiossa on ystävä, jossa oli ADHD:n henki.
Puheet lääkärin ja psykologien kanssa eivät auttaneet.
Kun Pyhä Henki antoi voiman ja paha henki lähti, -
mies vapautui.
Joidenkin ihmisten mielen vaivat ovat fyysistä perua.
Joidenkin sairaudet edellyttävät sisäistä parantumista.
Tarvitaan erilaisia parantamisen lahjoja, -
sillä sairaudetkin ovat erilaisia.
Matti kertoo tarinansa hetken kuluttua.
Ensin luemme Kol. 3:16:n.
"Antakaa Kristuksen sanan asua runsaana keskuudessanne."
"Opettakaa ja neuvokaa toisianne."
Opettaminen ei ole vain TV-saarnaajien tai pappien tehtävä.
Meidän on opetettava ja rohkaistava toisiamme.
"Opettakaa ja neuvokaa toisianne kaikella viisaudella" -
"ja laulakaa kiitollisin mielin Jumalalle."
Voimme opettaa toisiamme lauluilla.
Aina kun jossakin päin maailmaa on herätys, -
siellä lauletaan ja ylistetään. Laulut rohkaisevat.
Asun Göteborgissa. Minulla on vaimo ja kuusi lasta.
Vanhin poikani meni naimisiin.
Perheeseemme liittyi siten miniä.
Göteborgin iranilaismuslimien keskuudessa on herätys.
Yli 70 iranilais- ja irakilaismuslimia on tullut uskoon.
He laulavat ja rohkaisevat toisiaan luottamaan Jumalaan.
Luetaan vielä yksi jae.
1. Kor. 12:9
Luetaan, mitä erilaisista lahjoista sanotaan.
1. Kor. 12:9
Kiitos, Herra.
"Toiselle sama Henki suo uskon voiman."
Jumala antaa viisautta, tiedon sanoja ja uskoa.
"Toiselle sama Henki suo parantamisen lahjan."
Tapasin Matin eilen. Ole hyvä, tule esiin.
Hei, Matti Pekkanen.
Näyttää paljon paremmalta.
Tapasimme eilen. Kerro, mitä tapahtui.
Vaimoni kanssa menimme kuuntelemaan Rorya.
Puheen aikana vaimoni kehotti, -
että minun pitää pyytää Rorya rukoilemaan puolestani.
Hän sanoi, että rukouksen jälkeen minun pitää lähteä juoksemaan.
Hän nousikin pyörätuolista ja alkoi kävellä, hyppiä ja juosta.
Tunsin, että jaloissani oli voimaa liikkua.
Ennen sitä pystyin tuskin seisomaan -
ja kävelemään tuen avulla.
Eilen pystyin kävelemään.
Kerroit myös, että vapauduit ADHD:sta.
Mitä tapahtui?
Minulla oli todettu aikuisiän ADHD.
Olin kokeillut kaikkea mahdollista lääkitystä.
Vaimoni, vanhempani ja muut ovat rukoilleet paljon puolestani.
Elämässäni oli kerran eräs tietty synti, -
josta Herran Henki muistutti minua.
Päätin tunnustaa sen vaimolleni.
Seuraavana päivänä yritin kunnostaa taloamme.
ADHD vaivasi minua. Juoksin ympäriinsä.
En pystynyt ajattelemaan kunnolla.
ADHD:stä kärsivä ihminen ei pysty keskittymään eikä rauhoittumaan.
Lausuin yksinkertaisen rukouksen: "Herra, anna minulle aikaa."
Herran Henki tuli ylleni ja kaatoi minut maahan.
Minkälaista aikaa pyysit?
Aikaa tehdä asioita, joita haluan tehdä.
Jos halusin maalata vaikkapa yhden seinän, -
maalasin hetken mutta juoksin sitten taas vessaan tai keittiöön -
tekemään jotakin muuta.
Halusin vain saada työni päätökseen.
Matti kertoi, -
että Herra kertoi hengestä, joka hyökkäsi ADHD:n muodossa.
Matti antautui Herralle. Jumala vapautti hänet.
Se oli kuin suoraan manauselokuvasta.
Sen jälkeen olin iloinen ja ylistin Jumalaa siitä, -
että Hän vapautti minut.
Isä, kiitos, että vahvistat veljeäni.
Pidä ADHD hänestä loitolla. Vahvista hänen jalkojaan.
Suojele häntä syövältä, joka yritti iskeä häneen viime vuonna.
Anna hänelle uskon kilpi suojelemaan hyökkäyksiltä -
mieleen, tunteisiin ja ruumiiseen. Jeesuksen nimessä, aamen.
Jatkan nyt opetusta.
Avataan 2. Kor. 5:17.
Kun tapasin TV7-kanavan johtajan, Martin, ensi kertaa, -
hän pyysi minua päästudiolle ylistämään -
ja näkemään, miten Jumalan voima nostaa ihmisiä.
Martti, äskeinen oli sinulle.
Haluan rohkaista kaikkia. Tämä on todellista.
Jumalan voima on todellinen. Hän voi vapauttaa ihmisiä.
Pojallani todettiin ADHD.
Lääkärit sanoivat, että hän joutuu kärsimään siitä loppuikänsä.
Äskeinen esimerkki todistaa, että Jumala voi vapauttaa.
ADHD ei enää vaivaa Mattia.
Joku voi ajatella: "Entäpä minä?"
2. Kor. 5:17:ssa sanotaan: -
"Jokainen, joka on Kristuksessa, on siis uusi luomus."
Monet pitävät sitä vaikeasti tajuttavana.
He eivät ymmärrä sitä. He ohittavat sen.
Herran opetuslapsena et voi sanoa, että olet vain ihminen.
Se on valhe.
Jos olet saanut Pyhän Hengen, olisi rehellisempää sanoa: -
"Itsessäni olen vain ihminen, mutta minussa on Pyhä Henki," -
"joka haluaa antaa viisautta ja voimaa kaikissa vastoinkäymisissä."
"Hän haluaa parantaa sairauteni."
Luimme Jaakobin kirjeestä, että jos rukoilemme emmekä epäile, -
Jumala antaa meille viisautta.
Sama pätee parantumiseen. Jeesus sanoi näin kaikesta.
Jos pyydämme Jumalalta emmekä epäile Hänen uskollisuuttaan, -
Hän vastaa.
Monet pelkäävät sairaiden puolesta rukoilemista.
Jumala haluaa rohkaista sairasta uskomaan, -
että jos hän olisi ollut Jeesuksen aikana Israelissa, -
hän olisi parantunut heti.
Sen, joka rukoilee, ei tarvitse olla supersankari.
Me kaikki olemme vain armahdettuja syntisiä.
Itsessämme olemme ihmisiä, mutta olemme saaneet Pyhän Hengen.
Muutumme yhä enemmän Kristuksen kaltaisiksi, -
kun Jumala saa uudistaa meitä mieleltämme, -
jotta osaamme ajatella totuudenmukaisesti ja oikein.
Silloin meistä tulee uusia luomuksia.
Kaikki voivat pyytää Jumalaa antamaan anteeksi synnit -
ja antamaan Pyhän Hengen. Jeesus on maksanut sen jo ristillä.
Sitä ei voi ansaita.
Jos pyytää Jumalalta, Hän lähettää Henkensä opettamaan, -
rohkaisemaan ja antamaan voiman voittaa pelot ja synnin.
2. Kor. 5:17: -
Jokainen, joka on tullut Kristukseen uskon kautta, -
on siis uusi luomus.
"Vanha on kadonnut."
Pietari ei sano, että jos rukoilet, saatat parantua.
Hän sanoo, että ristintyö takaa parantumisen kaikista sairauksista.
Jeesus paransi kaikki, jotka tulivat Hänen luokseen.
Ristintyöllä Hän takasi saman kaikille maailman ihmisille, -
kun hylkäämme kahtaalle horjumisen ja kasvamme luottamuksessa.
Jumala haluaa yhä parantaa, vapauttaa -
ja antaa voimaa vihollisen hyökkäyksiä vastaan.
"Vanha on kadonnut, uusi on tullut tilalle!"
"Kaiken on saanut aikaan Jumala," -
"joka Kristuksen välityksellä on tehnyt kanssamme sovinnon."
Kaikki on luotu Jeesuksen kautta.
Jeesus oli Sana, joka tuli lihaksi.
Hän vaelsi ihmisenä keskuudessamme.
Hän kuoli, nousi ylös ja meni Isän luo.
Hän sai kuolemattoman ruumiin.
Kun Hän palaa, Kristuksessa kuolleet nousevat Häntä vastaan.
Me jäljelle jääneet, jotka olemme luottaneet Häneen, -
kohtaamme Hänet yläilmoissa ja saamme ylösnousemusruumiin.
Se on merkki, jonka kaikki maailman ihmiset näkevät.
Uskovat kaikkialta nousevat ja saavat uuden ruumiin.
Olen Israelin kansalainen.
Eräänä päivänä koko Israelin kansa tulee uskoon.
Olen puhunut eri lahjoista.
Puhun lopuksi kielilläpuhumisesta ja kielten tulkitsemisesta.
Ef. 6:18:ssa kehotetaan rukoilemaan hengessä joka hetki.
Kun rukoilemme kielillä, -
saamme vahvan yhteyden taivaallisiin.
Puhuimme aiemmin siitä, että pappi toimittaa uhrin.
Hän peseytyy vedessä.
Muistuta itsellesi päivittäin, ettet kuulu enää itsellesi.
Sinut on pesty. Kuulut Herralle. Mennään päivittäin pyhäkköön, -
jossa tutkimme Sanaa ja saamme Pyhän Hengen valoa.
Jumala haluaa, että olisimme valona muille ihmisille.
Antakaamme myös kiitosta ja rukouksia Jumalalle.
Se on suitsutusalttarin edessä olemista.
Jumala kutsuu meitä tekemään sen, mitä ylipappi teki kerran vuodessa.
Ylipappi meni sovituspäivänä Kaikkeinpyhimpään.
Meidät on kutsuttu tulemaan päivittäin Kaikkeinpyhimpään.
Joku ajattelee, että tämä on liian hengellistä. Ei ole!
Pyhä Henki on sinussa. Hän auttaa sinua tulemaan palvojaksi.
Hän auttaa astumaan rohkeasti Jumalan valtaistuimen eteen.
Se on Jumalan armoa. Hän antaa voiman, toivoa ja muutoksen.
Rohkaisen palvomaan ja laulamaan kielillä.
Sisäinen ihminen saa siitä vahvistusta.
Olin Uzbekistanissa vuonna 1994.
Halusin tuoda sanoman Jumalalta.
Olin TV-ohjelmassa, joka näkyi yli 50 miljoonan ihmisen kodissa.
Pyhä Henki kehotti minua laulamaan kielillä. Aloin laulaa.
Kielessä oli uzbekkivivahde. Ihmiset studiossa alkoivat itkeä.
Laulun jälkeen annoin tulkinnan.
Sanoma oli se, että Jumala rakastaa meitä -
sekä haluaa täyttää Pyhällä Hengellä ja auttaa.
Uzbekistanilaiset sanoivat, että se on vanha ja pyhä perinne.
Ihmiset lauloivat elämän suurista asioista.
Rukoilen puolestanne. Rohkaisen käyttämään hengen lahjoja.
Herra, kiitos, että autat meitä vaeltamaan Hengen lahjoissa.
Anna luottoa siihen, että vastaat, kun pyydämme Jeesuksen nimessä.
Haluat antaa viisautta, profetioita ja parantumisia.
Haluat antaa rukoilemaan kielillä ja tulkitsemaan niitä.
Siunausta! Kiitos seurasta!
Suomennos: Marianne Tenetz